Na temelju članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20) i članka 35. Statuta Grada Ivanić-Grada (Službeni glasnik Grada Ivanić-Grada, broj 01/21, 04/22), Gradsko vijeće Grada Ivanić-Grada na svojoj \_\_\_. sjednici, održanoj dana \_\_\_\_\_\_\_\_\_\_\_ 2025. godine, donijelo je sljedeći

**IZVJEŠTAJ**

**o izvršenju Programa socijalnih potreba**

**Grada Ivanić-Grada za 2024. godinu**

I.

Gradsko vijeće Grada Ivanić-Grada je na 24. sjednici, održanoj dana 29. studenoga 2023. godine, donijelo Program socijalnih potreba Grada Ivanić-Grada za 2024. godinu (Službeni glasnik Grada Ivanić-Grada, broj 11/23). Programom socijalnih potreba Grada Ivanić-Grada za 2024. godinu planirana su novčana sredstva iz proračuna Grada Ivanić-Grada za 2024. godinu u iznosu od 749.495,00 EUR. I. izmjenama Programa socijalnih potreba Grada Ivanić-Grada za 2024. godinu (Službeni glasnik Grada Ivanić-Grada, broj 05/24), donesenim na 29. sjednici Gradskog vijeća Grada Ivanić-Grada, održanoj dana 9. svibnja 2024. godine, novčana sredstva planirana su u iznosu od 865.915,00 EUR, dok su II. izmjenama Programa socijalnih potreba Grada Ivanić-Grada za 2024. godinu (Službeni glasnik Grada Ivanić-Grada, broj 08/24), donesenim na 32. sjednici Gradskog vijeća Grada Ivanić-Grada, održanoj dana 20. studenoga 2024. godine, novčana sredstva planirana u iznosu od 898.905,00 EUR.

II.

Program socijalnih potreba Grada Ivanić-Grada za 2024. godinu izvršen je kako slijedi:

|  |  |  |  |  |  |  |
| --- | --- | --- | --- | --- | --- | --- |
| Redni broj | POZICIJA | BROJ KONTA | Program socijalnih potreba Grada Ivanić-Grada za 2024. godinu | PLANIRANO | IZVRŠENO | INDEKS |
|  | R0247-1 | 3722 | Pravo na dodatni obrazovni materijal učenicima osnovnih škola | 13.300,00 | 13.286,74 | 99,90 |
|  | R0253 | 3721 | Pravo na naknadu za troškove stanovanja | 40.000,00 | 16.720,85 | 41,80 |
|  | R0254 | 3721 | Pravo na jednokratnu naknadu, pomoć za podmirenje troškova ljetovanja u dječjem odmaralištu, pomoć za podmirenje troškova prijevoza djeteta s teškoćamau razvoju i pratitelja, pravo na poklon pakete i pravo na podmirenje pogrebnih troškova | 62.000,00 | 61.397,11 | 99,03 |
|  | R0260 | 3721 | Potpora učenicima osnovnih i srednjih škola | 80.000,00 | 62.950,00 | 78,69 |
|  | R0249 | 3721 | Pravo na stipendiju | 40.500,00 | 38.860,00 | 95,95 |
|  | R0248 | 3722 | Pravo na sufinanciranje troškova prijevoza studenata | 50.000,00 | 39.670,01 | 79,34 |
|  | R0250 | 3721 | Pravo na pomoć za opremu novorođenog djeteta | 45.000,00 | 41.639,56 | 92,53 |
|  | R0251 | 3721 | Potpore umirovljenicima | 204.600,00 | 180.920,00 | 88,43 |
|  | R0256  R0258  R0259  R0255 | 3721  3811  3722  3811 | Socijalno zdravstveni projekti udruga i programi preventivea) Programi Gradskog društva Crvenog križa Ivanić-Grad  b) Socijalno zdravstveni projekti  c) Programi preventive – DDK  Redovna djelatnost Gradskog društva Crvenog križa | 8.650,00  30.000,00  2.000,00  41.865,00 | 8.649,96  22.115,00  0,00  41.865,00 | 100,00  73,72  0,00  100,00 |
|  | R0254-1 | 3231 | Prijevoz pokojnika | 4.000,00 | 1.368,69 | 34,22 |
|  | R0252 | 3299 | Troškovi za provedbu rada za opće dobro bez naknade | 10.000,00 | 0,00 | 0,00 |
|  | R0259-1 | 3661 | Sufinanciranje rada Zavoda za hitnu medicinu Zagrebačke županije | 30.000,00 | 30.000,00 | 100,00 |
|  | R0257-1  R0257-3  R0257-4  R0257-5  R0257 | 3111  3121  3121  3212  3299 | Program zapošljavanja žena ZAŽELI  a) Plaće za zaposlene u projektu ZAŽELI  b) Ostali rashodi za zaposlene (regres, božićnica, dar za djecu)  c) Topli obrok  d) Naknada za prijevoz na posao i s posla  e) Troškovi programa ZAŽELI | 148.000,00  7.000,00  800,00  550,00  41.040,00 | 109.728,96  5.700,00  707,59  510,41  11.533,82 | 74,14  81,43  88,45  92,80  28,10 |
|  | R0257-2 | 3681 | f) Tekuće pomoći općinskim proračunima temeljem prijenosa EU sredstava | 39.600,00 | 44.679,76 | 112,83 |

III.

Za 1093 učenika osnovnih škola s područja Grada subvencioniran je dodatni obrazovni materijal (441 učenik u OŠ Đure Deželića Ivanić-Grad, 310 učenika u OŠ Stjepana Basaričeka Ivanić-Grad, 171 učenik u OŠ Josipa Badalića Graberje Ivanićko i 171 učenik u OŠ Posavski Bregi).

Pravo na naknadu za troškove stanovanja (voda, smeće, plin, najamnina, naknada za uređenje voda) tijekom 2024. godine koristilo je 68 kućanstva.

Pravo na jednokratnu naknadu Grada priznato je za 72 kućanstva.

Troškove ljetovanja u Kampu Hrvatskog Crvenog križa Grad je subvencionirao za 20 djece te 6 osoba s invaliditetom. Grad je sufinancirao i troškove prijevoza 7 djece s teškoćama u razvoju i pratitelja u ustanove kategorizirane za njihove potrebe. Povodom blagdana Uskrsa Grad je financirao podjelu poklon paketa za 296 osobe (36 starijih i nemoćnih osoba korisnika zajamčene minimalne naknade, 54 djece iz socijalno ugroženih obitelji korisnika zajamčene minimalne naknade, 139 osoba s invaliditetom korisnika prava na osobnu invalidninu i 67 osoba starijih od 90 godina). Za Dan starijih osoba Grad je financirao nabavu poklon paketa za 79 korisnika, dok je povodom blagdana Božića financirao nabavu poklon paketa za 304 korisnika.

U 2024. godini priznato je pravo te isplaćena pomoć za 1259 djece školske dobi, polaznika osnovne i srednje škole od 6. do kraja 18. godine života.

Pravo na stipendije u 2024. godini ostvarivalo je 16 učenika (5 po kriteriju izvrsnosti i 11 po socijalnom kriteriju) te 14 studenata (5 po kriteriju izvrsnosti i 9 po socijalnom kriteriju).

Grad Ivanić-Grada financirao je prijevoz u 100 % iznosu za 194 studenta s prebivalištem na području Grada.

Pravo na jednokratnu novčanu pomoć za novorođeno dijete te prigodan poklon Grada u 2024. godini ostvarilo je 99 roditelja za 100 novorođene djece.

Uz dotacije umirovljeničkim udrugama s područja Grada (Gradska udruga umirovljenika Ivanić-Grad, Udruga umirovljenika i građana „Treća dob“ i Udruga umirovljenika Lonja) Grad je u 2024. godini isplatio 1160 uskrsnica te 1323 božićnica umirovljenicima s prebivalištem na području Grada.

U 2024. godini Grad je sufinancirao i djelatnost socijalno-zdravstvenih projekata Udruge roditelja djece i osoba s invaliditetom Mali princ iz Ivanić-Grada, Udruge slijepih Zagreb te „Kokolingo“ digitalne vježbenice. Uz navedeno su sufinancirani i socijalno-zdravstveni projekti te redovna djelatnost Gradskog društva Crvenog križa Ivanić-Grad.

U 2024. godini Grad Ivanić-Grad je financirao preuzimanje i prijevoz 3 umrle osobe, odnosno posmrtnih ostataka za koje nije bilo moguće utvrditi uzrok smrti bez obdukcije i to od mjesta smrti (na području Grada) do nadležne patologije ili sudske medicine.

Grad Ivanić-Grad je u 2024. godini sufinancirao rad Zavoda za hitnu medicinu Zagrebačke županije.

Grad Ivanić-Grad je u 2024. godini sufinancirao projekt „Zaželi jednakost za sve“ u kojem je zaposleno 9 žena koje brinu o 54 korisnika s područja Grada (starije i nemoćne osobe).

IV.

Ovaj Izvještaj sastavni je dio Godišnjeg izvještaja o izvršenju Proračuna Grada Ivanić-Grada za 2024. godinu, a objavit će se u Službenom glasniku Grada Ivanić-Grada.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

KLASA: Predsjednik Gradskog vijeća:

URBROJ:

Ivanić-Grad, \_\_\_\_\_\_\_\_\_\_\_ 2025. Željko Pongrac, pravnik kriminalist