Na temelju članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20), članka 75. Zakona o sportu (Narodne novine, broj 141/22) i članka 35. Statuta Grada Ivanić-Grada (Službeni glasnik Grada Ivanić-Grada, broj 01/21, 04/22), Gradsko vijeće Grada Ivanić-Grada na svojoj \_\_. sjednici, održanoj dana \_\_\_\_\_\_\_\_\_ 2025. godine, donijelo je sljedeći

**IZVJEŠTAJ**

**o izvršenju** **Programa javnih potreba** **u sportu Grada Ivanić-Grada**

**za 2024. godinu**

I.

Gradsko vijeće Grada Ivanić-Grada na 24. sjednici, održanoj dana 29. studenoga 2023. godine, donijelo je Program javnih potreba u sportu Grada Ivanić-Grada za 2024. godinu (Službeni glasnik Grada Ivanić-Grada, broj 11/23). I. izmjene Programa javnih potreba u sportu Grada Ivanić-Grada za 2024. godinu (Službeni glasnik Grada Ivanić-Grada, broj 05/24), donesene su na 29. sjednici Gradskog vijeća Grada Ivanić-Grada, održanoj dana 9. svibnja 2024. godine, a II. izmjene Programa javnih potreba u sportu Grada Ivanić-Grada za 2024. godinu (Službeni glasnik Grada Ivanić-Grada, broj 08/24), donesene su na 32. sjednici Gradskog vijeća Grada Ivanić-Grada, održanoj dana 20. studenoga 2024. godine.

Programom javnih potreba u sportu Grada Ivanić-Grada za 2024. godinu utvrđeni su programi, odnosno aktivnosti, poslovi i djelatnosti od značaja za Grad Ivanić-Grad koje se financiraju iz Proračuna Grada Ivanić-Grada za 2024. godinu radi ostvarenja sljedećih programskih ciljeva:

1. djelovanje sportskih udruga, članica GZSU Ivanić-Grad

2. podupiranje sportskih manifestacija od posebnog interesa za Grad Ivanić-Grad i Zagrebačku županiju

3. školovanje stručnih kadrova

4. organiziranje izbora najboljih sportaša, udruga i djelatnika

5. uključivanje udruga u program obilježavanja Dana Grada

6. upravljanje, skrb i održavanje te briga o funkcioniranju sportskih objekata na području Grada Ivanić-Grada

7. poticanje uključivanja u sport što većeg broja građana, osobito djece i mladeži

8. ulaganje u razvoj mladih sportaša radi očuvanja i unapređenja dostignute razine kvalitete sporta te stvaranja šire kvalitetne osnove kao uvjeta daljnjeg napretka.

Programom javnih potreba u sportu Grada Ivanić-Grada za 2024. godinu je utvrđeno da se posebnim sredstvima iz proračuna Grada Ivanić-Grada za 2024. godinu potiče djelovanje sportskih klubova koji okupljaju veliki broj mladih, postižu zapažene rezultate u natjecanju i imaju tradiciju djelovanja na području Grada Ivanić-Grada te su stoga od posebnog interesa za Grad Ivanić-Grad: ŠNM NK „Naftaš Ivanić“, Ženski rukometni klub „Ivanić“, Rukometni klub Ivanić-Grad, Košarkaški klub „Ivanić“ i Karate klub „Mladost“.

Programom javnih potreba u sportu Grada Ivanić-Grada za 2024. godinu je utvrđeno da se, radi realizacije programa organizacije i provođenja školskih sportskih natjecanja učenika osnovnih škola na području Grada Ivanić-Grada te učenika osnovnih škola na području Općine Kloštar Ivanić i Općine Križ, Grad Ivanić-Grad, u proračunu Grada Ivanić-Grada za 2024. godinu osigurava diosredstava za rad i aktivnosti Školskog sportskog saveza „Otok Ivanić“ sa sljedećim ciljevima:

1. uključivanje što većeg broja učenika osnovnih škola u razne vrste školskih sportskih natjecanja i to za 5/6, te 7/8 razrede, za dječake i djevojčice, kroz sportove: rukomet, futsal, košarka, odbojka, stolni tenis, badminton, mini nogomet, mini rukomet, graničar;

2. poticanje učenika osnovnih škola na dodatnu tjelesnu aktivnost kroz uključivanje u sustav treninga u sportskim klubovima.

Drugi dio sredstava za rad i aktivnosti Školskog sportskog saveza „Otok Ivanić“ osigurava se u državnom proračunu Republike Hrvatske, kroz programe Hrvatskog školskog sportskog saveza te u proračunima Općine Kloštar Ivanić i Općine Križ.

Za realizaciju Programa javnih potreba u sportu Grada Ivanić-Grada u 2024. godini u Proračunu Grada Ivanić-Grada za 2024. godinu osigurana su sredstva za financiranje kako slijedi:

|  |  |  |  |  |  |
| --- | --- | --- | --- | --- | --- |
| BROJ KONTA | VRSTA RASHODA / IZDATAKA | PLANIRANO | REALIZIRANO | RAZLIKA | INDEKS |
| Program D01 | RAZVOJ SPORTA I REKREACIJE | 590.000,00 | 589.400,34 | 599,66 | 99,90 |
| Aktivnost A125001 | Redovna djelatnost Gradske sportske udruge | 410.000,00 | 410.000,08 | - 0,08 | 100,00 |
| Aktivnost A125002 | Redovna djelatnost sportova od posebnog interesa | 173.000,00 | 172.400,26 | 599,74 | 99,65 |
| Tekući projekt T125001 | Projekt "I ja igram rukomet" | 3.000,00 | 3.000,00 | 0,00 | 100,00 |
| Aktivnost A125101 | Redovna djelatnost Gradskog školskog sportskog saveza | 4.000,00 | 4.000,00 | 0,00 | 100,00 |
| Kapitalni projekt K510603 | Zelenjak uređenje | 218.000,00 | 186.033,65 | 31.966,35 | 85,34 |
| Kapitalni projekt K510610 | Izgradnja sportskih igrališta na području Grada Ivanić-Grada | 358.750,00 | 318.220,75 | 40.529,25 | 88,70 |
| Kapitalni projekt K710103 | Školska dvorana u Graberju Ivanićkom | 1.055.620,00 | 717.747,68 | 337.872,32 | 67,99 |

II.

Ovaj Izvještaj sastavni je dio Godišnjeg izvještaja o izvršenju Proračuna Grada Ivanić-Grada za 2024. godinu, a objavit će se u Službenom glasniku Grada Ivanić-Grada.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

KLASA: Predsjednik Gradskog vijeća:

URBROJ:

Ivanić-Grad, \_\_\_\_\_\_\_\_\_\_\_ 2025. Željko Pongrac, pravnik kriminalist